  Туспуктэм: Константин Вознесенских Майя Бывальцева 27-29 коньывуонэ Ижкарын «Кванториум» нылпи технопаркын удмурт кылын ватсам дуннеен приложениос лэсьтонъя элькун хакатон (форум) ортчоз. Ужрадэ конкурс пыр потэм 10 школаослэн командаоссы пыриськозы. Со сярысь радъясьёс ивортӥзы. Дышетскисьёс но дышетӥсьёс VR/AR амалэн тодматскозы, удмурт гожъясен но фольклористэн Пётр Кирилловен люкам басняосын но веросъёсын «Чечыен нянь» книгая ватсам дуннеен приложениос лэсьтозы. Форуме пыриськисьёс понна лекциос, практикумъёс, ужан сессиос, тунсыко адямиосын но этнографъёсын пумиськонъёс чакламын. Хакатон «Удмуртский игровой конструктор «КИКО» ӵектос улсын радъяськоз. Сое улонэ пыӵатыны коньдон Алнаш ёросысь 11-тӥ классын дышетскись Мелитина Охотникова Егитъёсын ужанъя федерал агентстволэн вожвлъяськоназ грант утӥз. Тодэ вайытом, Егитъёсын ужанъя федерал агентстволэн берлозя грантъёсъя вожвылъяськоназ Удмуртиысь егитъёслэн 16 ӵектосъёссы вормизы. Тегъёс: Удмуртия Технологиос удмурткыл пиналъёс  